cyanic-selkie/wikianc huggingface dataset:
Nygränd
Nygränd er en gate i Gamla stan i Stockholm som strekker seg fra Österlånggatan i østlig retning mellom kvartalene Diana og Python ned mot Skeppsbron.
Nygränd nevnes allerede på 1500-tallet som Niia grenden (1553) og Nygrenden (1570). Smuget ble anlagt i sammenheng med at et nytt kvartal (Diana-kvartalets forgjenger) kom til på det gamle Fiskartorget. Fram til 1640-tallet var smuget betydelig kortere og sluttet ved den østre bymuren. Først når denne ble revet og Skeppsbron ble anlagt på utfylt grunn fikk Nygränd sin nåværende lengde.
Ved Nygränd/Skeppsbron ligger Sutthoffska palatset (mot nord) og Kinneviks hovedkontor (Skeppsbron 18). Ved Nygränd/Österlånggatan finnes restauranten Fem små hus med aner fra 1600-tallet.
Apple Newton
Newton var en PDA utviklet av det amerikanske selskapet Apple. Den var i salg fra 1993 til 1998. Apple kalte opprinnelig selve enheten for MessagePad, mens det var selve operativsystemet som het Newton.
Han Huandi
Keiser Huán av Hàn (tradisjonell kinesisk: 漢桓帝; forenklet kinesisk: 汉桓帝; hanyu pinyin: Hàn Huándì; født 132, død 25. januar 168), født Líu Zhì (劉志), posthumt navn Xiàohuán (孝桓), var den ellevte keiseren av det senere kinesiske Han-dynastiet, kjent som det senere Han eller Det østlige Han-dynasti, fra 146 til 168.
Bakgrunn
Liu Zhi var en av mange oldebarn til keiser Han Zhangdi. Liu Zhis far var Liu Yi (劉翼) markgreve av Liwu, og hans konkubine Yan Ming (匽明).
I 146 hadde Liu Zhi arvet farens tittel og var trolovet til Liang Nüying, yngre søster til regenten enkekeiserinne Liang Na og hennes voldelige og korrupte bror, stormarskalk Liang Ji. Samme året forgiftet Liang Ji den åtte-årige keiser Zhi - gutten hadde nemlig kalt ham en «arrogant general».
Keiser
Etter at Liang Ji i året 146 hadde forgiftet keiser Zhi, overtalte han sin søster, keisermoren Liang Na, til å gjøre den da 14 år gamle Liu Zhi til keiser (keiser Huan). Forholdene var da slik at det i høy grad familien Liang som kontrollerte makten i riket. Med årene vokste det seg frem hos keiser Huans en stadig sterkere motvilje mot Liang Ji, og han bestemte seg for å styrke familien Liang ved hjelp av evnukkene. Etter dette statskuppet i året 159 fikk imidlertid evnukkene en voksende innflytelse og de tok til slutt kontrollen ved hoffet.
Korrupsjonen i riket var da på sitt verste i dynastiets historie så langt, og i 166 brøt et ut et opprør. Studentene ved lærestedene krevde av keiseren at han skulle kvitte seg med de korrupte embedsmennene. Men i stedet lot keiseren de mest innflytelsesrike av skolene stenge, og deres lærere og studenter ble holdt helt utenfor. Mange av dem mistet alle sine borgerrettigheter.
Keiser Huans regjering ble, selv om det ble ledet fast og autokratisk, bidro slik til Han-dynastiets svekkelse og undergang. De kinesiske historiekronikører tegner et bilde av en keiser som vel hadde intelligens, men likevel ikke hadde særlig forståelse av klok myndighetsutøvelse.
Hou Hanshu, det klassiske historieverk om den senere periode av Han-dynatiets tid, nevner at det i 166 ankom en sendeferd fra Romerriket (muligens var den utsendt av keiser Marcus Aurelius) til den kinesiske hovedstad Luoyang, der den ble mottatt av keiser Huan.
Keiseren døde i 168, etter å ha regjert i 22 år, da 36 år gammel.
Santa Cruz (California)
Santa Cruz (spansk: hellig kors) er fylkessete og den største byen i Santa Cruz County i California. Byen ligger på den norlige kanten av Monterey Bay, omkring 32 km sør for San Jose og 120 km sør for San Francisco, og befinner seg innenfor San Jose-San Francisco-Oakland Combined Statistical Area som omfatter 12 fylker.
Santa Cruz har et areal på 40,996 km². Per 2013 hadde byen en estimert befolkning på 62 864.
Kjetil Storesletten
Kjetil Storesletten (født 1. februar 1967) er en norsk makroøkonom, professor ved Økonomisk institutt ved Universitetet i Oslo og visepresident for European Economic Association.
Storesletten er siviløkonom fra Norges Handelshøyskole og oppnådde doktorgraden (ph.d.) ved Carnegie Mellon University. Blant veilederne hans ved Carnegie Mellon var den senere nobelprisvinneren i økonomi Finn Kydland. Han har senere vært tilknyttet Institute for International Economic Studies ved Stockholms universitet og Federal Reserve Bank of Minneapolis.
I 2004 ble han av de 26 som fikk fireårsstipend som Yngre fremragende forskere av Norges forskningsråd.
Prusa Mini
Prusa Mini eller Prusa MINI er en filament-3D-skriver lansert i 2019 av det tsjekkiske selskapet Prusa Research. Mini er ment å være en innstegsmodell, og var ved lansering et modellsteg under Prusa i3 og den hittil rimeligste modellen fra Prusa. I likhet med tidligere Prusa-modeller er spesifikasjonene gjort tilgjengelig som åpen kildekode, og det finnes kloner på markedet.
Mini
Skriveren fås som byggesett eller ferdig montert. Skrivevolumet er 180 x 180 x 180 mm, og utskriften gjøres på en flate av fjærstål som skal være lett å ta av og på. Minste lagoppløsning er 50 mikrometer, og maksimal skrivehastighet er 200 millimeter per sekund. Skriveren har en farge-LCD-skjerm (ikke berøringsskjerm), og kan kobles til via ethernet-kabel, Wi-Fi (som en separat oppgradering) eller minnepinne med USB-A-tilkobling. Hovedkortet er designet av Prusa, og bruker 32-bits arkitektur med nettbasert oppdatering av fastvare. Skriveren har sensorløs heiming ved hjelp av Trinamic 2209-drivere, og har et Prusa-designet varmeelement som støtter E3D-dyser.
Franklin University
Franklin University er et privat universitet i Columbus, delstaten Ohio i USA. Det ble grunnlagt i 1902 som School of Commerce, under YMCA. Før 1920 hadde ingeniørfag blitt lagt til fagkretsen, og lærestedet fikk statlig eksamensrett i 1921. Tilknytningen til YMCA ble opphevet i 1964.
Prusa Mini
Mini
Prusa Mini har flere sikkerhetsfunksjoner, inkludert tre termistorer for å hindre termisk rømling og en "power panic"-funksjon som skal sørge for at skriverjobben kan fortsette selv etter korte strømbrudd uten at brukeren trenger å foreta seg noe.
Franklin University
Filosofien er å gi livslang læring til full- og deltidsstudenter med fokus på praktisk og nyttig profesjonsutdanning. Spesialiteten er kveldsutdanning av yrkesaktive voksne.
Prusa Mini
Mini
Prusa Mini er den første 3D-skriveren med åpen kildekode som krever at brukeren fysisk knekker av en bit av kreteskortet for å kunne flashe det med ny fastvare. Årsaken til dette er at brukerne skal forstå at garantien dermed blir ugyldig. Bakgrunnen for dette er at tredjeparts fastvare kan være skadelig for skriveren dersom det tas bort sikkerhetfunksjoner (for eksempel beskyttelse mot termisk rømling).
Warrel Dane
Warrel Dane (født 7. mars 1969, død 13. desember 2017) var en amerikansk heavy metal-vokalist.
Prusa Mini
Mini
I likhet med de fleste andre filament-3D-skrivere bruker Prusa Mini en dyse med standard M6-gjenger.
Franklin University
Ved Franklin var det i 2006 totalt 6 823 studenter, og 599 vitenskapelig ansatte. Skolepengene dette året var US$ 7 620. Studiene strekker seg opp til Mastergradsnivå. David Decker har vært rektor siden 2007.
Franci Petek
Franci Petek (født 15. juni 1971 i Lesce) er en tidligere slovensk skihopper som representerte Jugoslavia. Han er den foreløpig siste jugoslaviske verdensmester i hopp, da han vant storbakkerennet under VM 1991 i Val di Fiemme.
Prusa Mini
Mini+
I 2020 ble Mini erstattet av Mini+, som har noen små oppdateringer som skal lette montering og vedlikehold. En av oppdateringene er en ny maskenett-sensor kalt «SuperPINDA» som erstatter den gamle «MINDA», og som skal gi mer konsekvent kalibrering av særlig det første laget som blir skrevet.
Warrel Dane
Han var vokalist i Sanctuary og Serpent's Knight, og i progressiv metal-bandet Nevermore. Han hadde fire års trening som operasanger, og en stemmevidde på 5–6 oktaver. Han var lisensiert kokk og drev en restaurant i Seattle sammen med Nevermore-bassist Jim Sheppard.
13. mai 2008 ga han ut soloalbumet Praises to the War Machine på Century Media Records.
Morten Hæstad
Morten Krüger Hæstad (født 11. mars 1987) er en norsk fotballspiller som spiller for Hønefoss.
Han ble november 2002 tatt opp i stallen til Starts rekruttlag. Samme år medvirket i Proffdrømmen på TV3. Han hadde tidligere spilt for lokalklubben Randesund. I 2003 signerte Hæstad en kontrakt som gjorde han til Start-spiller til og med 2006-sesongen. I 2004 gjorde han sin debut for A-laget da han kom på på slutten av en kamp mot Strømsgodset, som var siste seriekamp det året. Start vant for øvrig kampen 2-1.
I 2005 fikk Morten Hæstad lite spilletid. Han spilte bare for rekruttlaget sett bort i fra et innhopp mot Lyngdal i cupens første runde. Derfor ble han leid ut til Tønsberg som på den tiden spilte i 1. divisjon. Det ble en positiv opplevelse og Morten Hæstad fikk mye spilletid. Han bidro også til at Start 2 rykket opp til 2. divisjon fra 3. divisjon. I 2006-sesongen ble han leid ut igjen, denne gangen til Haugesund. Etter at Haugesund havnet på en niendeplass det året ble Morten Hæstad erklært en av årets spillere. Han debuterte for Norges U-landslag i oktober 2006.
Etter at Alex Valencia ble skadet i 2007 ble det mye mer spilletid for Morten Hæstad det året. 9. april fikk han sin debut i sesongens første kamp borte mot Aalesund, en kamp som endte med 2-4 seier til Start. Morten Hæstad scoret et av målene. Etter at Alex Valencia ble solgt stod plutselig Morten Hæstad som eneste primære høyrekant på A-laget.
Den 15. februar 2008 signerte Morten Hæstad en ny kontrakt med Start som binder han til klubben fram til 2012. I august 2011 gikk han til Kongsvinger.
American Assassin
American Assassin er en amerikansk actionfilm fra 2017, regissert av Michael Cuesta. Hovedrollene spilles av Dylan O'Brien, Michael Keaton, Sanaa Lathan og Taylor Kitsch.
Manus ble skrevet av blant andre Stephen Schiff og Michael Finch. Filmen var løst basert på Vince Flynns roman med samme navn fra 2010. Filmen ble først publisert i Nord-Amerika den 15. september 2017.
Handling
Mitch Rapp og hans kjæreste Katrina Harper er på ferie på Ibiza, Spania. Men et øyeblikk etter at Katrina har sagt ja Mitchs frieri, begynner en gruppe jihadister ett terror-angrep ved stranden og angriper sivile med skytevåpen. Midt i blodbadet forsøker Rapp i all hast å finne Katrina, men forloveden hans blir raskt drept av terroristene. Atten måneder senere besøker Rapp, som ønsker hevn, en nettside på internett, hvor han kommuniserer med terroristen som var ansvarlig for mordet på Katrina. De planlegger raskt å møtes ansikt til ansikt i Libya. Men før Rapp rekker å ta hevn over mannen som var ansvarlig for kjærestens død, blir terroristene plutselig tatt i bakhold av amerikanske spesialstyrker.
Zhang Yingying
Zhang Yingying (født 4. januar 1990) er en kinesisk friidrettsutøver, som konkurrerer i langdistanseløp. Hun representerte Kina under Sommer-OL 2008, der hun røk ut i de innledende rundene.
American Assassin
Handling
Rapp blir deretter plukket opp av CIA, som gir ham en 30 dagers debriefing, før han blir tilbudt en mulighet av CIAs vise-direktør Irene Kennedy til å bli med i en strengt hemmelig enhet med kodenavnet Orion. Ansvarlig for gruppen er Stan Hurley (spilt av Michael Keaton) en tidligere Navy SEAL og krigsveteran. Han trener opp Rapp, og de andre potensielle rekruttene, i asymmetrisk krigføring. I mellomtiden får amerikanske etterretningsorganisasjoner opplysninger om at kjernefysisk materiale skal ha forsvunnet fra et nedlagt russisk atom-anlegg, men stoffet blir deretter stjålet av noen andre i Polen.
I Virginia ser Hurley på nyhetene om disse hendelsene i Polen, og han identifiserer en gjerningsperson som en tidligere Navy SEAL og tidligere Orion-operatør som tidligere var antatt å ha blitt drept i kamp - og nå går under kodenavnet "Ghost" Så Hurley og hans team sendes til Tyrkia, for å avskjære kjøperen som "Ghost" arbeider for. I Istanbul blir Hurleys team raskt identifisert, og oppdraget deres mislykkes. Rapp følger etter og dreper en av gjerningspersonene, og får tak i hans bærbare datamaskin. Informasjon fra datamaskinen fører teamet deres til Roma, hvor Orion-operatører identifiserer en kjernefysiker som er nødvendig for å lage det kjernefysiske materialet til et funksjonelt atomvåpen.
Psaphidinae
Psaphidinae er en gruppe av sommerfugler som tihører den store familien nattfly (Noctuidae). Det er funnet tre arter i Norge.
Utseende
Medlemmene i Psaphidinae er middelsstore til relativt store nattfly (vingespenn for de nordiske artene 33 – 56 mm), mer eller mindre grå på farge. Antennene er tydelig fjærformede. Larvene lever på ulike busker og løvtrær, irrfly (Allophyes oxyacanthae) gjerne på hagtorn og slåpetorn og vivendelfly (Xylocampa areola) på vivendel.
Calodactylus
Calodactylus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, mørkbrune oldenborrer. Bakbeina er forlengede, med tykke, knudrete legger (tibiae).
Utbredelse
Slekten er utbredt i Sør-Amerika (Brasil, Ecuador, Peru, Bolivia).
Suðurstreymoyar prestagjalds kommuna
Suðurstreymoyar prestagjalds kommuna, egentlig Sameindu sóknirnar í Suðurstreymoyar prestagjaldi, var en kommune på Færøyene. Den ble opprettet som én i en rekke av kommuner basert på øyrikets prestegjeld i 1872. Kommunen var imidlertid den eneste som ikke omfattet hele sitt prestegjeld, nemlig Tórshavnar kommuna, og derfor var det offisielle navnet heller (oversatt) «De forente sognene i Suðurstreymoys prestegjeld». Nólsoyar kommuna ble utskilt fra kommunen i 1876. I 1930 ble kommunen delt inn i Tórshavnar uttanbíggja kommuna, Hests kommuna, Kaldbaks kommuna og Kirkjubøar kommuna.
Ciaran James
Ciaran James (født 5. juli 1991) er en britisk vannpolospiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Gjellumvannet
Gjellumvannet er en innsjø som ligger i Asker kommune i Viken. Gjellumvannet ligger ved Heggedal, like nord for Heggedal sentrum. På sørøstsiden av vannet er det badeplass. Mye av bredden er preget av gressplanten takrør.
Paula Radcliffe
Tidlig karriere
Paula Radcliffe utmerket seg først i terrengløp, hun ble blant annet juniorverdensmester i 1992. Hun gikk glipp av 1994-sesongen på grunn av skader, men gjorde det bra de neste årene, med fjerdeplass både i VM i friidrett 1995 og Sommer-OL 1996. I OL i Sydney i 2000 gikk hun også glipp av medaljer. Hun ledet 10 000-meteren i 24 av 25 runder, men med hennes svake spurtegenskaper måtte hun nøye seg med fjerdeplassen igjen.
Senere karriere
I 2002 tok Paula Radcliffe steget opp til maratondistansen, en avgjørelse som umiddelbart gav avkastning med seier i årets London Marathon. Hun vant det samme løpet to ganger til, og satte ny verdensrekord i 2003. Hun har også vunnet Chicago Marathon og New York City Marathon. Av de seks maratonløpene Radcliffe har løpt så langt, har hun vunnet fem, og betraktes av mange som tidenes beste kvinnelige langdistanseløper.
Paula Radcliffe deltok ikke i London Marathon i 2004, men var favoritt til å vinne gullmedaljen i OL i Athen samme år. Hun pådro seg imidlertid en skade i beinet to uker før øvelsen skulle arrangeres, og fikk injisert et homeopatisk middel i beinet. Disse hadde negativ innvirkning på magen, og resulterte i mangel på energi og karbohydrater før løpet startet, og førte til at hun måtte bryte etter 36 km. Fem dager senere startet hun på 10 000 m, men måtte også bryte dette løpet åtte runder før mål.
Hun kom sterkt tilbake i sitt neste maratonløp og vant 2004-utgaven av New York City Marathon på 2 timer, 23 minutter og 10 sekunder. I London Marathon 2005 vant hun på tiden 2.17.42.
Paula Radcliffe har også hatt verdens beste tider på 10, 20 og 30 km landeveisløp, og har vunnet to VM-gull i terrengløp (2001 og 2002). I desember 2003 ble hun europamester i terrengløp for andre gang. Den største prestasjonen på bane er EM-gullet på 10 000 meter i 2002.
Marija Gabriel
Gabriel studerte fransk og bulgarsk i Bulgaria til BA-grad og tok mastergrad i sammenliknende politikk og internasjonale relasjoner i Bordeaux i Frankrike.
Mammutidae
Mammutidae eller mastodontfamilien er en utdødd familie med store snabeldyr som liknet moderne elefanter, men som hadde et annerledes tannsett og annet levevis. De utviklet seg fra gomphotherer for om lag 30 millioner år siden, og de siste medlemmene døde ut for omkring 10 000 år siden, som en del av utryddelsen av megafaunaen i slutten av siste istid. Familiens medlemmer var generelt storbygde, og noen av dem var de største landdyrene i sin tid.
Midtbygdens Idrettslag
Midtbygdens Idrettslag (stiftet i 1936) er et idrettslag fra Tau i Strand kommune i Rogaland.
Mammutidae
Det vitenskapelige navnet betyr ikke at mammuter var medlem av mastodontfamilien, men skyldes at de første levningene som ble funnet var antatt å stamme fra mammuter, og ble gitt slektsnavnet Mammut. Dette har så blitt typearten for hele familien. De virkelige mammutene tilhører elefantfamilien.
Taksonomi
Mastodontfamilien er ikke noen mangfoldig gruppe, og medlemmene hadde små fysiske forskjeller gjennom hele familiens 20 millioner år med evolusjon. Den eldste kjente mastodonten var Eozygodon morotoensis som levde i Uganda og Kenya for omkring 22 millioner år siden (tidlig miocen). Denne arten gav trolig opphav til slekten Zygolophodon. Denne slekten spredte seg ut av Afrika og til Europa på slutten av tidlig miocen (17-19 millioner år siden). Omkring midt i miocen (12-14 millioner år siden) dukket den også opp i det sentrale og østlige Asia og spredte seg helt ned til Indonesia.
Slekten Mammut utviklet seg trolig fra Zygolophodon. Arten M. borsoni holdt til i Europa og Asia, men vandret aldri ut til øyene i Sørøst-Asia slik Zygolophodon og de senere elefantene gjorde. M. americanum spredte seg til hele Nord-Amerika i midt miocen (11-16 millioner år siden. Arten spredte seg helt til Mellom-Amerika, (men ikke til Sør-Amerika) of fantes fram til pleistocen-holocen-grense (~ 10 000 år siden). I Eurasia ble alle mastodonter utryddet i pliocen, hvilket gjør M. americanum til det siste medlemmet av familien.
Midtbygdens Idrettslag
Midtbygden har sin hovedgeskjeft innenfor fotballen, men har også volleyball, håndball og friidrett under sin virksomhet. Kjente fotballspillere som har spilt for Midtbygden er Martin Knudsen, Leif Rune Salte, Erik Johannessen og Einar Sigmundstad.
Adelskalenderens 5 på topp er Leif Ole Sørheim 524, Asle Walde 504, Per Ravndal 500, Ole Grødem 393 og Snorre Walde 375.
Midtbygden har befunnet seg i 5. divisjon siden 2003 etter nedrykk, men klarte i 2010 omsider å rykke opp igjen til 4. divisjon. I 2015 rykket de ned igjen til 5. divisjon med klubblegenden Asle Walde bak roret, men fikk beholde plassen etter at Fram Larvik sa fra seg plassen sin i 3.divisjon som igjen førte til at Madla ikke rykket ned. Klubben var i moderne tid på sitt høyeste nivå i 1982 da klubben befant seg i 4. divisjon (nå 3. divisjon). Nåværende trenere (siden høsten 2015) er Oddbjørn Mihle Strand sammen med Eirik Jøssang og Sindre Fjelde.
Mammutidae
Biologi
Familien består av tre klare slekter: primitive Eozygodon som trolig har gitt opphav til de øvrige slektene, Zygolophodon som fantes i nesten hele familiens utbredelsesområde og Mammut. I tillegg kommer slektene Miomastodon og Pliomastodon, men det er usikkert om disse representerer egne stamlinjer. Mimastodon kan være et synonym for Zygolophodon, og Pliomastodon kan være en del av Mammut.
Inndeling
Inndelingen følger Shoshani et al.(2007). Se også taksonomi.
Midtbygdens Idrettslag
Klubbens old-boys lag har gjort det skarpest i de seneste årene med to kretsmesterskap på de tre siste årene. En av MILs motstandere her har vært Vikings gamle helter fra 70-, 80- og 90-tallet. På aldersbestemte nivå har klubben størst prestasjoner å vise til på kvinnesiden. Pikelaget kom til semifinalen i Dana-cup på 80-tallet. Men også i dag viser pikelagene godt igjen i lokale turneringer i Rogaland.
Birka (kunst- og håndverkssenter)
Birka AS var en organisasjon som arbeidet for norsk kunst og håndverksnæring. Organisasjonen ble etablert i 2003, på initiativ fra arrangøren av Rennebumartnan. Birka holdt til på Berkåk i Rennebu kommune, men hadde hele Norge som virkeområde. Arbeidet var blant annet støttet av Kultur- og kirkedepartementet. Birka hadde tre ansatte.
Noe av Birkas målsetting var å være et senter for kompetanseheving, utvikling og formidling av norsk kunst og håndverk. Formålet var kort sagt å være en støtte for næringsutøvende håndverkere innen tradisjonelle kunst- og håndverksteknikker, med produksjon i Norge, og med hovedvekt av norske råvarer.
Organisasjonen ga håndverkerne hjelp til markedsføring, og arrangerte kurs i temaer som regnskap, økonomi og IKT. På organisasjonens nettside lå en oversikt over håndverkere i ulike kategorier fra hele landet.
Birka ble avviklet i 2016.
Libu
Libuene (, R'bw, Ribou eller Labu) var en stamme fra det antikke Libya, først omtalt i antikke egyptiske tekster fra det nye rike i Egypt, spesielt fra det 19. og 20. dynasti. I en inskripsjon beskriver Mernephat hvordan fiendtligheter brøt ut mellom Egypt og Libya, og hvordan libyerne ble beseiret. Ramses III beseiret libyerne i det femte året av sin regjeringstid, og seks år senere slo libyerne seg sammen med meshwesherne og invaderte det vestlige Nil-deltaet for igjen å bli beseiret av egypterne. Grekerne innførte bruken av denne stammens navn om innbyggerne i «Libya», og Nord-Afrika forøvrig. Historieskriveren Herodot ville, i likhet med enkelte andre skribenter, innføre navnet for innbyggere av hele det afrikanske kontinentet.
Michael Voigt
Michael Paul Voigt (23. september 1958 – 24. mars 2018 ) var en amerikansk sportsskytter og våpensmed som tok flere medaljer i IPSC Handgun World Shoot. Han tok bronse i Open-divisjonen i 1993, gull i Standard-divisjonen i 1999, sølv i Standard-divisjonen i 2002, og bronse i Modified-divisjonen i 2008. I tillegg tok han 2 medaljer i kontinentale IPSC hagle-mesterskap, og han har konkurrert i USPSA multigun hvor han har vunnet medaljer 14 ganger. I 2016 giftet han seg med Maggie Reese.
Fra 2000 til 2012 var han president av United States Practical Shooting Association.
Michael Voigt var også innflytelsesrik i dannelsen av Strayer Voigt, Inc og deres merkevare Infinity Firearms, som er en variant av modulære dobbeltradede 1911-pistoler, også kalt 2011. Strayer-Voigt, Inc. ble startet i juni 1994 da grunnleggeren Sandy Strayer forlot STI International, Inc for å danne sitt eget selskap, og slo seg deretter sammen med Michael Voigt som bidro både som profesjonell skytter og våpensmed. Senere arbeidet Michael for Surefire LLC med utvikling av lyddempere, samt i utviklingsavdelingen til Safariland.
One Canada Square
One Canada Square er en skyskraper beliggende på Canary Wharf øst i London, den tredje høyeste bygningen i Storbritannia, med tittelen den høyeste i over 18 år. Bygningen sto ferdig i 1991, og var Londons høyeste bygning fram til The Shard sto ferdig i 2013. One Canada Square har med tiden blitt et landemerke i London.
Byggingen
One Canada Square ble formgitt av den argentinskfødte arkitekten Cesar Pelli. To andre arkitektkontorer, Adamson Associates og Frederick Gibberd Coombes & Partners var også involvert i utformingen og byggingen av skyskraperen. Byggingen startet våren 1988. Opprinnelig entreprenør var Sir Robert McAlpine & Sons, i samarbeid med Ellis Don. I april 1990, da arbeidet var sterkt forsinket, overtok imidlertid Lehrer Mc Govern styringen av byggingen. I november 1990 ble den 40 meter høye stålpyramiden øverst på bygningen satt på plass. Bygningen ble oppkalt etter Canada fordi den ble bygget av det kanadiske selskapet Olympia og York. Ikke lenge etter ferdigstillelse gikk selskapet konkurs. Bygningen sto ferdig i august 1991, om lag en måned etter planen, etter tre og et halvt års byggetid. Kostnadene er blitt anslått til noe over 200 millioner pund. Den 50-etasjer høye bygningen var ved ferdigstillelse den høyeste bygningen i UK. Navnet på skyskraperen er også adressen, men skyskraperen er også kjent som Canary Wharf Tower, siden den er en del av Canary Wharf kontorkompleks i Docklands.
Bygningen
Den obeliskformede skyskraperen er kledt i rustfritt stål, etter krav fra arkitekten. Opprinnelig var planen å kle fasadene i stein. Arkitekt Pelli har uttalt at bygningen er den enkleste, reneste og mest grunnleggende han har laget. Det var viktig for Pelli at det skulle være en skyskraper, ikke bare et vanlig høyhus. Han ønsket ikke at bygningen skulle se amerikansk ut, men at den skulle skille seg fra stilartene klassisk, gotisk og art deco. Den har 50 etasjer (som er mindre enn det opprinnelig planlagte antallet på 60) og er 235 meter høy. Av hensyn til lufttrafikken ble bygningen fem etasjer kortere enn hva Pelli ønsket. Lobbyen på tre etasjer er kledd i svart, grå, rød og grønn marmor fra Tyrkia, Italia og Guatemala. One Canada Square har i all hovedsak blitt godt mottatt. Det er den høyeste bygningen på Canary Wharf, i Isle of Dogs-distriktet, og sees enkelt fra sentrum av London.
One Canada Square dukket også opp i mange TV-reklamer og i TV-showet The Apprentice, men skyskraperen var i seg selv opprinnelig lokasjonen til en kringkaster. På 1990-tallet var tårnet vert for TV-stasjonen L!VE TV.
Det er ingen utsiktsplattform, og de øverste etasjene i bygningen er i utgangspunktet ikke tilgjengelige for turister, men det er et kjøpesenter i kjelleren. Bygningen er flankert av to andre skyskrapere som ble bygget ti år senere og begge er 200 meter høye: HSBC Tower (8 Canada Square) og Citigroup Center (25 Canada Square).
Liste over Syd-Tirols guvernører
Under følger en liste over Syd-Tirols guvernører
Stedje kirke
Stedje kirke (Stedje kyrkje), omtalt som Sogndal kirke, er en langkirke, vigslet 17. desember 1867 i Sogndal kommune, Sogn og Fjordane. Den treskipede kirken er en av de største i Sogn og Fjordane og er tydelig inspirert av stavkirkestilen. I 1943 ble det satt inn en glassmosaikk øverst i koret i sammenheng med en omfattende restaurering som pågikk helt frem til 1950. To andre vinduer mot nord og to mot sør viser evangelistene og vindu mot øst viser korsfestingen, Maria og Johannes, alle disse bildene er laget av atelier J. Rognaldsen i Bergen.
Tidligere kirker
Ettersom det antas at Stedje kirke var hovedkirke eller fylkeskirke, er det grunn til å tro at det tidlig på 1000-tallet har stått en kirke på Stedje, i tilfelle har nok denne vært en liten kirke. Denne ble antakelig erstattet av stavkirken som ble reist omkring 1184 og som stod der frem til 1867.
Historikk
Stedje kirke var første gang omtalt i Sverre-soga i sammenheng med at sogndølene i 1184 ble straffet etter at de året før hadde drept Sverres sysselmann, Ivar Dapi i Kaupanger.
Ved kirken står runesteinen Stedjesteinen.
Beliggenhet
Byggverket er i tre og har 600 plasser.
Sundjataeposet
Sundjataeposet er et epos fra Vest-Afrika som forteller om Sundjata Keita (ca 1217–1255); den legedariske grunnleggeren av Maliriket. Eposet er fremdeles levende tradisjon og fremføres av grioter, og det finnes ikke én definitiv versjon av det. En prosagjenfortelling ble imidlertid utgitt av den franskguineanske forfatteren D.T. Niane i 1960, basert på grioten Djeli Mamadu Kuaytés versjon.
Eposet beskrives som «ikke bare Vest-Afrikas men hele Afrikas mest kjente epos. Alle mandinkaer kjenner historien og melodiene» Eposet ble ført nedskrevet i kolonotiden fra 1880, og den eldste fullstendige skrevne versjonen er fra 1913; den neste er Nianes fra 1960. I 1970-årene ble det publisert flere versjoner, og det er nå kjent 8 ulike prosaversjoner og 9 versjoner i verseform.
Handling
«Selv om helten er en historisk skikkelse, blir han tillagt overnaturlige egenskaper slik det er vanlig i muntlige overleveringer. I vestafrikanske epos legges det særlig vekt på heltens underfulle tilblivelse og uvanlige oppvekst. […] Makten bygger på hans barika, et begrp som omfatter både muslimsk 'nåde', 'velsignelse' og animistisk nyama, 'ond magisk kraft.» Sundjatas gode egenskaper er de samme som er allment anerkjent blant mandinkaer og vestafrikanere generelt: respekt for alder og hierarki, høviskhet, gjestfrihet, generøsitet, skjønnhet og mot. Eposet er preget av en synkretistisk form for islam, der animistiske elementer er smeltet sammen med islam.
Eposet har tre hoveddeler: bakgrunn, fødsel og oppvekst; tiden i eksil; og veien tilbake til kongeriket Manden. Eposet legger liten vekt på hans kongegjerning og siste år, men er konsentrert om veien fram til makta. Sundjata var sønn av kongens andre kone, og var lam fra fødselen av, på grunn av førstekonas magi. Sundjatas mor Sogolon den heslige (eller Bøffelkvinnen) var uskjønn, men var kongens yndlingshustru fordi en spådom hadde sagt at en uskjønn kvinne skulle føde kongen en mektig sønn. Da faren døde ble Sundjata og mora nødt til å flykte, etter at de ha blitt truet av den nye kongen, Sundjatas eldre halvbror. De lever i eksil i sju år. Halvbroren Dankaran Tuman forspiller riket i krig, og flykter. Sundjata vender omsider tilbake, tar makten og befester og utvider riket.
Historien har likhetstrekk med Disneyfilmen Løvenes konge.
Du, du, du
«Du, du, du» er en populær tysk sang med melodi av Lotar Olias og tekst av Walter Rothenberg. Den ble publisert i 1953.
Operasjon «Wooden Leg»
Operasjon «Wooden Leg» var det israelske kodenavnet på et flyangrep som Israels flyvåpen iverksatte overfor PLOs hovedkvarterer i Tunisia i 1985.
Du, du, du
Marlene Dietrich har spilt inn en tysk versjon.
Operasjon «Wooden Leg»
PLOs hovedkvarter var lokalisert i Hammam al-Shatt, omtrent 19 km fra hovedstaden Tunis. Angrepet fant sted på formiddagen den 1. oktober. Målet til Israel var å ødelegge hovedkontoret til PLO samt drepe Arafat. Det er antatt at angrepet kom som en hevnaksjon etter at tre israelere hadde blitt drept på en seilbåt på Kypros. Disse drapene ble utført av Styrke 17 noen dager tidligere.
Aksjonen
De israelske flyene bombet Styrke 17s høykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha vært sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17.
PLOs ledere skulle etter planen ha et møte i hovedkvarteret klokka 11:00, like før angrepet. Men dette ble avlyst like før.
Du, du, du
The Ames Brothers with Hugo Winterhalter's orchestra and chorus spilte den inn i Manhattan Center, New York City, 16. mai 1951. Den ble utgitt av RCA Victor Records med katalognummer 20-5325A (i USA) og av EMI på His Master's Voice-etiketten med katalognummer B 10543. I Norge ble den utgitt på His Master's Voice B 10543.
Operasjon «Wooden Leg»
Aksjonen
Israel benyttet åtte F-15 Eagle i angrepet. Den lange distansen fra Israel til Tunis gjorde at flyene måtte ha drivstoffpåfyll i lufta.
Du, du, du
Sangen ble en stor hit på for The Ames Brothers i 1953.
Operasjon «Wooden Leg»
Internasjonale reaksjoner
Egypt og Tunisia var blant dem som fordømte angrepet sterkest, men Israel møtte også sterk fordømmelse fra de europeiske utenriksministrene. USAs regjering gikk langt i å forsvare den israelske aksjonen som legitim, men modererte sitt utsagn noe i ettertid.
Du, du, du
Den ble også en hit med Mel Carter på Derby Records i midten av 1960-årene, som en oppfølger til hans store hit «Hold Me, Thrill Me, Kiss Me».
Operasjon «Wooden Leg»
Internasjonale reaksjoner
Tunisia klagde øyeblikkelig saken inn til FN, og den 4. oktober kom FNs sikkerhetsråd med en fordømmelse av Israels handling (USA avstod fra å stemme).
Følger
Egypt avbrøt de pågående forhandlingene med Israel om grenseområdet Taba som en konsekvens av angrepet. Forholdet mellom USA og Tunisia ble skadelidene, både som en følge av angrepet og på grunn av USAs uvilje til å fordømme det.
Du, du, du
Norske versjoner
Gunnar Kaspersen og Tola har skrevet norske tekster. På norsk bærer de også tittelen «Du, du, du».
Fingerbredde
En fingerbredde var opprinnelig bredden av langfingeren, målt på tvers av negleroten. Fot og tommer har imidlertid variert mye opp gjennom tidene i Skandinavia, og det har da også fingerbredden gjort. Om målet fortsatt hadde vært aktuelt, ville det tilsvart 1,905 cm. Det har imidlertid vært både større og mindre.
Maria Wern - de döda tiger
Maria Wern - de döda tiger er en svensk kriminalserie i to deler fra 2016 regissert av Erik Leijonborg. Manuset ble skrevet av Fredrik T. Olsson. Politikvinnen Maria Wern ble skapt av forfatteren Anna Jansson. Filmen ble laget av Warner Bros. Entertainment Sverige i samproduksjon med TV4 AB, Gotlands Filmfond og Filmregion Stockholm-Mälardalen. Norske Kirsti Eline Torhaug spiller rollen som Martina.
Riddergården
Riddergården (eller Hønengata 1) er en komplett løkkegård fra 1700-tallet, oppkalt etter familien Ridder, men den kunne like tidlig ha blitt kalt Flattumgården, for det var familien Flattum som anla den og bodde der først. Flattumnavnet stammer fra bruket Flattum på Ask, opprinnelig fraskilt Ask gods i siste halvdel på 1700-tallet, men i bruk av denne slekten lenge før den tid. Løkkegården var imidlertid ingen tradisjonell bondegården, selv om de hadde dyr der. Den var derimot et senter for sagbruksviksomheten rundt Hønefossen.
Maria Wern - de döda tiger
Handling
Legen og veldedighetsgeneralen Stefan Helmerson har blitt bortført mot sin vilje. Han dukker plutselig opp, dumpet ved en veikant, og svever mellom liv og død.
Riddergården
Riddergården ligger idyllisk til på en tange der Randselva og Ådalselva møtes og danner Storelva, like nedunder Hønefossen. I dag inngår både Riddergården, Hønefossen og byen Hønefoss i Ringerike kommune i Viken, men da Riddergården ble grunnlagt fantes det enda ingen by rundt Hønefossen, og områdene her tilhørte under Norderhov herredskommune i Buskerud amt.
Foranledningen til Riddergården
Flattum var en plass under den gamle lendmannsgården Ask. Plassen lå omtrent der jernbanen krysser over Sogna og Ask kapell ligger i dag, men den inngår nå under Ask gods igjen.
Hans Flattum (1737–1795) var eldste sønn av sagfogd Anders Hanssønn Flattum (1713–1798) og Anne Pedersdatter. Han ektet Marte Knutsdatter Berg den 28. desember 1761, og disse fikk kun to døtre. Hans var en stor grunneier og eide såvel Skjærdalen gård og Skjærdalen bruk, som han kjøpte i 1780, som en større andel i Ask gods, som han kjøpte i 1781. Hans Flattums søster var Maren Flattum (1754–1837), som ektet Fredrik Ridder (1756–1798) og siden ble kjent som Maren Ridder. En sønn av Maren og Fredrik Ridder var Hans Andreas Ridder (1797–1865), også kalt «høvdingen blant sagfogdene» på Ringerike. Han ble gift med Maren Kristine Glatved.
Ridderslekten kom til Norge med Christopher Ridder (død i 1695) rundt 1645–1650, trolig fra enten fra Sydslesvig eller Nederland. Christopher Ridder ble en kjent og aktet bilthugger (treskjærer) og han ektet i 1664 ei Gunhild Andersdatter. De fikk kun én sønn, Christopher II Ridder (født i 1674, død i 1711). Også Christopher II var treskjærer, men han ble aldri særlig kjent. Han bosatte seg på gården Sætra i Ytre Soknedalen og var gift med ei Anne Hansdatter, som han hadde to sønner med – Christopher III (født cirka 1704, død 1770) og Hans (1705–1776). Christopher III ektet Else Marie Hesselberg (1714–1764) og bodde i Hønefossområdet, trolig på Bilthuggertangen. Han drev både med sagbruk, møllerbruk og eiendomshandel. Da han døde barnløs i 1770 ble han regnet som den rikeste mannen rundt Hønefossen. Brorsønnen Lars (1738–1794) ordnet opp i boet etter sin onkel og overtok som sagfogd. Hans Ridder kjøpte Søndre Sætra (gnr. 72/1, matr. 222) i 1749 og drev med sagbruk og møllerbruk i Heiern og Sørgefoss. Hans var gift to ganger, først med ei Anne som han hadde sønnen Lars (1738–1794) og trolig også ei datter, så med ei Petronelle Petersdatter som han ektet i 1746 og fikk fem barn med – Peter (1749–1802), Anne Christine (1751–?), Ole (1753–?), Fredrik (1756–1798) og Anne (?).
Riddergårdsnavnet og bygningene
Rundt Hønefossen var det stor sagbruksvirksomhet på 1700-tallet, og stedet der Riddergården ligger er alminnelig kjent som utbygget av sagfogd Fredrik Ridder, men han var ikke opphavsmannen til plassen. Fredrik Ridder ble gift med Maren Flattum, hvis onkel anla gården. De arvet gården, som da het da Flattumgården, etter sagfogd Anders Hanssøn Flattum. På den tiden fantes det bare et par hus der, hvorav det ene var ei skjenkestue (datidens vertshus eller pub), som ifølge Riksantikvaren trolig er synonym med drengestua (den eldste av bygningene).
På ei av dørene i drengestua, som trolig var det opprinnelige bolighuset på plassen, står det inngravert AHS og APD. 1737. Dette tolkes som Anders Hanssønn og Anne Pedersdatter. Det var altså først etter at Fredrik Ridder og kona overtok stedet at betegnelsen «Riddergården» kom i bruk. Før den tid het den Flattumgården.
Det knytter seg usikkerhet til når våningshuset egentlig ble oppført, men østfløyen østfløyen ble tilbygd av sønnen Hans Andreas omkring 1840. Det er ellers vanlig å dater resten av bygningen til siste kvartal av 1700-tallet. Også hagen er trolig opprinnelig fra dette tiden. Nystuen skal være reist som gjestehus av Fredrik Ridder i 1799. Drengestua er trolig fra første halvdel av 1700-tallet og trolig synonym med skjenkestua. Både stabburet, uthuset/skjulet, låven og stallen er trolig fra slutten av 1700-tallet, mens utedassen trolig er fra siste halvdel av 1800-tallet.
Beliggenheten
Riddergården kalles en løkkegård fordi bygningsmassen, som består av en rekke selvstendige bygninger, ligger rundt et naturlig rektangulært gårdstun, som i seg selv ligger i et bymessig strøk. Gården ligger på Nordsiden i Hønefoss, der den opprinnelige bybebyggelsen vokste fram på 1700-tallet og framover, like ved Nordre torv. Det har vært vanlig å anta at byggingen tok til i begynnelsen av 1730-årene, men utvidelsen av bygningsmassen skjedde trolig først omkring 1780–1800. Det var Fredrik Ridder bygget ut stedet til det vi i dag kjenner som Riddergården.
Området der gården ligger er i dag alminnelig kjent som Glatved blant ringerikingene, men i tidligere tider ble denne tangen mellom elvene kalt Bilthuggertangen. Det indikerer at en billedhugger kan ha hatt tilhold der før Glatved-navnet dukket opp. Glatveds Hotel ble også anlagt på denne tangen og i sin tid bygget av Lars Ridder (1738–1794). Hotellet besto som en stor trebygning i sveitserstil, men det brant dessverre ned til grunnen i 1941. Riddergården består i dag som museumsgård og er en stor severdighet i byen. Gården står også sentralt i mange kulturarrangement gjennom sommerhalvåret.
Grunnen der Riddergården ligger, var aldri i familien Ridders eie, men var arvefestet av gården Hønen i Ullerål. Arvefestet var imidlertid av en slik art at eieren verken kunne ta tomten tilbake eller forhøye grunnleien, som var på 25 riksdaler årlig.
Riddergården ble gitt som testamentarisk gave til Hønefoss kommune på høstparten i 1961, mot bruksrett så lenge noen av familien levde. Thorolf Ridder levde lengst, men døde i 1968. Dermed gikk eierrettighetene over til den nye storkommunen Ringerike, som ble oppretter 1. januar 1964. Kommunen forvaltet lenge eiendommen gjennom Ringerikes Museum, men bestemte seg for å stå for driften av den selv etter hvert. Peder Tandberg var vaktmester ved Riddergården i flere år.
Manglende vedlikehold i senere år har ført til en gryende mistillit i befolkningen over kommunen som forvalter. Spesielt kritisk har en gruppe som kaller seg «Riddergårdens venner» vært. Riddergårdens venner var en gruppe ildsjeler som vernet om Riddergården. Tidligere har denne gruppen lagt ned utallige timer med gratis vedlikehold ved gården, men en uoverensstemmelse med kommunen har ført til at gruppen ikke lenger vil bidra med slik hjelp. Gruppen er også av den mening at Riddergården hadde vært faglig tjent med å ha Ringerikes Museum som forvalter av gården. Per februar 2008 finnes det ikke et eget kommunalt vedlikeholdsbudsjett for den unike løkkegården, men det settes av 95,000 kroner (2008) årlig i midler som skal dekke alt fra drift og arrangementer til vedlikehold.
Kunstmaler Morten Strømsodd malte i 2009 interiøret på Riddergården og var den første som fikk male Riddergårdens indre rom.
På kommunens nettsider opplyses det per 28. juni 2021 at «Riddergården står nå foran en større renoveringsprosess og snart kan vi glede oss over nytt liv på dette flotte anlegget.»
Bygningsmassen
Riddergården består av en rekke lave bygninger i laft, som står rundt et rektangulært tun med plen. Man antar at de fleste bygningene ble oppført omtrent på samme tid, men den såkalte «nystuen» kan være bygget noe senere, trolig først omkring 1799.
Foruten våningshuset, som ble utvidet med en østfløy omkring 1840, består gården av ei lita stue kalt «Nystuen» (trolig ei kårstue), stall med fjøs, en låve, et stabbur, et kombinert grisehus og vedskur, et bryggerhus (antagelig det opprinnelige bolighuset i Flattumgården ) med klesbod og ei lita drengestue og en utedass med tilnavnet «veslehuset». Opprinnelig sto det også et vognskur i forbindelse med låven, men dette ble etter hvert så forfallent at det måtte rives.
Tim Yackley
Timothy Yackley (født juli 1998) er en amerikansk sportsskytter som konkurrerer i dynamisk sportsskyting og palma-langholdsskyting. Han hadde sitt internasjonale gjennombrudd da han tok bronsemedalje i Standard Junior-kategorien i 2015 IPSC Shotgun World Shoot i Italia. Etter å ha tatt steget opp fra junior-kategorien kom han på 10. plass i Open-divisjonen i rifle-VM i 2017, og 7. plass i Standard-divisjonen i hagle-VM i 2018 hvor han samtidig hjalp det amerikanske laget med å vinne en sølvmedalje.
Hans skytekarriere startet da han deltok på en juniorleir arrangert av USPSA i 2011, og deretter en juniorleir arrangert av MGM i 2012. Høsten 2012 begynte han å konkurrere aktivt i multigun. Han ble juniormester i Bianchi Cup 4 år på rad fra 2015 til 2018. Tim reiser rundt i USA med familien, som også går under kallenavnet "Yackley 5" (Mark, Becky, Tim, Sean og Andrew), hvor alle fem konkurrerer aktivt i en rekke skytedisipliner.
August Dvorak
August Dvorak (født 5. mai 1894 i Glencoe i Minnesota i USA, død 10. oktober 1975 i King County i delstaten Washington) var en amerikansk offiser, utdannelsespsykolog og professor i utdannelse ved University of Washington i Seattle i Washington i USA.
Han og hans svoger, William Dealey, er kjent for å ha utviklet Dvorak Simplified Keyboard i 1930-årene, som var et tastaturlayout som de forsøkte å erstatte QWERTY-tastaturet med. Dvorak fremhevet at dette tastaturet fordret mindre fingerbevegelse, gir økt skrivehastighet og reduserer antallet feil i forhold til bruk av standard QWERTY-tastatur. Særlig reduksjonen i fingerdistanse mente han ville redusere belastningsskader.
Navnet
August Dvorak var fjernt i slekt med den tsjekkiske komponisten Antonín Dvořák. Det er verd å nevne at de to personer uttalte sine navn forskjellig, nemlig henholdsvis som for Antonín Dvořáks navn og  for August Dvoraks amerikanske slekt.
Dvorak-tastaturet
Dvorak ble interessert i tastaturoppsett på University of Washington da han var rådgiver for Gertrude Ford, som skrev sin masteroppgave om skrivefeil. Touchmetoden var allerede på den tiden godt utbredt. Under studiene av QWERTY konkluderte han raskt med at tastaturet trengte å bli erstattet med noe bedre. Han fikk med seg sin svoger, William Dealey, også han professor, ved North Texas State Teacher’s College i Denton i Texas.
Dvorak og Dealeys mål var å vitenskapelig utforme et tastatur som ville redusere skrivefeil, øke hastigheten og redusere tretthet i fingrene. I utformingen bedrev de omfattende forskning. I 1914 og 1915 deltok Dealey på vitenskapelig seminarer om bevegelse, og senere studerte han og Dvorak sakte film av personer som skrev med touchmetoden. Engelsk språk ble omhyggelig studert for å finne de mest brukte bokstavene og mest brukte bokstavkombinasjonene. Videre studerte de håndens fysiologi. Resultatet kom i 1932, med Dvorak Simplified Keyboard, som regel kun kalt Dvorak.
I 1933 begynte Dvorak å melde på deltagere til International Commercial Schools Contest, bestående av personer trent i Dvorak-tastatur. Konkurransen gikk ut på å skrive på datidens skrivemaskiner. Produsentene sponset det hele, og det var både profesjonelle og amatører blant deltagerne. Profflagene hadde leid inn profesjonelle maskinskrivere, og promoterte enkeltmodeller. Ti ganger mellom 1934 og 1941, uten noe profflag, vant Dvorak-skrivere førstepremie. Bare i 1935 alene vant de ni av tyve priser. Suksessen var så stor at konkurransekomiteen i 1937 prøvde å nekte Dvorak-skrivere deltagelse, men dette ble ikke gjennomført etter protester fra Dvorak selv. I tillegg nektet QWERTY-skriverne å bli plassert i nærheten Dvorak-skriverne, angivelig grunnet støyen fra den raske skrivehastigheten deres.
I 1940-årene utviklet han også et tastaturlayout til betjening med en enkelt hånd. Den første skrivemaskinen bygd etter Dvoraks enhåndsdesign ble tegnet og konstruert av Martin Tytell, også kjent som en «Mr. Typewriter», fra New York City.
Dvoraks tastaturdesign fikk mange tilhengere, men slo ikke igjennom. ''I'm tired of trying to do something worthwhile for the human race. They simply don't want to change!'' bemerket han.
Militærinnsats
Han ble pensjonert fra United States Navy som ubåtkaptein og levde i sine senere år i Seattle, der han passet sin blomsterhave og sine blåbærbusker.
Glen Robinson
Glen Robinson (født 26. januar 1989) er en britisk vannpolospiller. Han representerte landet sitt under Sommer-OL 2012 i London, der han endte på sisteplass med det britiske landslaget.
August Dvorak
Militærinnsats
August Dvorak og hans kone Hermione var gift i over 50 år.
Verker
Sammen med William Dealey, Nellie Merrick og Gertrude Ford skrev han boken Typewriting Behavior, som ble utgitt i 1936. Boken var en dybdegående rapport om psykologien og fysiologien ved maskinskrivning.
Ju Se-jong
Ju Se-jong (født 30. oktober 1990) er en sørkoreansk fotballspiller som spiller for den japanske klubben Gamba Osaka.
Landslaget
Han ble tatt ut i s tropp til VM i fotball 2018 i Russland.
Jonas Axeldal
Jonas Mikael Axeldahl (født 2. september 1970 i Holm) er en svensk tidligere fotballspiller. Axeldahl, som var spiss, spilte i løpet av karrieren for de svenske klubbene Halmstads BK, Malmö FF og Östers IF, før han reiste utenlands. Axeldahl spilte for US Foggia i Italia, samt for Ipswich Town og Cambridge United i England.
Axeldahl spilte fotball for Sverige under OL i 1992. Axeldahl har også en U23-kamp for Sverige, men kom aldri til å spille for A-landslaget.
Steve Cram
19 år gammel deltok han på 1500 meter i OL i Moskva i 1980, der landsmennene Sebastian Coe og Steve Ovett vant gull på henholdsvis 1500 og 800 meter. Cram endte langt nede på resultatlistene, men høstet gode mesterskapserfaringer.
Det store gjennombruddet i verdenseliten kom i 1982, da han først vant 1500 meter under EM, og like etter tok gull i Samveldelekene. Året etter vant han også samme distanse i det første verdensmesterskapet i friidrett i Helsingfors.